open-index/open-wikipedia-markdown huggingface dataset:
Փոլ Դուլի

**Փոլ Դուլի** (), ամերիկացի դերասան։

## Կենսագրություն
Փոլ Դուլին՝ **Փոլ Դուլի Բրաունը** (), ծնվել է Արևմտյան Վիրջինիա նահանգի Փարքերսբերգ քաղաքում՝ Ռութ Այրինի (օրիորդական ազգանունը՝ Բերինգեր) և Փիթեր Ջեյմս Բրաունի ընտանիքում։ Մայրը եղել է տնային տնտեսուհի, իսկ հայրը՝ գործարանի աշխատող։ Դեռահաս տարիքում Դուլին ծաղրանկարներ է նկարել տեղի թերթի համար։ Մինչև քոլեջ ընդունվելը ծառայել է ԱՄՆ-ի ռազմածովային ուժերում։

Նյու Յորք տեղափոխվելուց հետո նա բավականին արագ հաջողության է հասել՝ բեմում ելույթ ունենալով։ 5 տարի եղել է սթենդ ափ կատակերգու, մասնակցել է *Compass Players* և *The Second City* շոուներին։ Որոշ ժամանակ աշխատել է որպես աճպարար և ծաղրածու, ինչպես նաև փորձել է իրեն որպես գրող։ Հանդիսանում է *The Electric Company* մանկական սերիալի սցենարիստներից մեկը, որի կերպարներից մեկը՝ Փոլ Գորիլլան, անվանվել է իր պատվին։ Փոլը նաև նկարահանվել է գովազդում։

1965 թվականին հայտնվել է Մայք Նիքոլսի «Տարօրինակ զույգը» բրոդվեյան ներկայացման մեջ, որը հիմնված է Նիլ Սայմոնի պիեսի վրա։ Ներկայացման մեջ խաղացել է Ուոլթեր Մատաուի և Արթ Քարնիի հետ։

Փոլ Դուլին նաև նկարահանվել է բազմաթիվ ֆիլմերում, որոնց թվում են «Հարսանիք» (1978), «Առաջ անցնելով» (1979, երկրորդ պլանի լավագույն տղամարդու դերի համար արժանացել է ԱՄՆ կինոքննադատների ազգային խորհրդի մրցանակին), «Պոպայ» (1980), «16 մոմ» (1984), «Հրեշը պահարանի մեջ» (1986), «Հայացք դեպի անցյալ» (1990), «Իմ ընկերը վերադարձել է» (1993), «Վտանգավոր կին» (1993), «Էվոլվեր» (1994), «Այնտեղ՝ ներսում» (1995), «Փախչող հարսնացուն» (1999), «Անքնություն» (2002), «Մազերի լաք» (2007) և «Հեծյալները» (2009) ֆիլմերը։ «Սարսափների խանութ» ֆիլմում կատարել է վաճառողի դերը, բայց արդյունքում մոնտաժի ընթացքում նրա մասնակցությամբ տեսարանները հեռացվել են (փոխարինվել է Ջեյմս Բելուշիի կողմից)։

Հեռուստատեսության աշխատանքները ներառում են «Աստղային ճանապարհ։ Խորը տիեզերք 9», «Իմ այսպես կոչված կյանքը», «Գրեյսը կրակի մեջ է», «Այլֆ» և «Թմբլիկ» սերիալները։ Եղել է հրավիրված աստղ «Սաբրինա՝ փոքրիկ կախարդ», «Ոսկե աղջիկներ», «Հազարամյակ», «Էլլի Մաքբիլ», «Կլինիկա», «Հուսահատ տնտեսուհիները» շոուներում։ 2000 թվականին «Պրակտիկա» ֆիլմում արտասովոր դատավորի՝ Ֆիլիպ Սուեկեյմի դերի համար առաջադրվել է «Էմմի» հեռուստատեսային մրցանակի։

«Մեքենաներ» (2006) և «Մեքենաներ 2» (2011) մուլտֆիլմերում հնչյունավորել է Սերժանտի կերպարը։

## Անձնական կյանք
Առաջին ամուսնությունից ունեցել է երեք որդի՝ Ռոբինը, Ադամը և Փիթերը։ Երկրորդ կինը դրամատուրգ Վիննի Հոլցմանն է, որի հետ համատեղ ամուսնությունից ունեցել է դուստր, որը սցենարիստ և հեռուստատեսային պրոդյուսեր Սավաննահ Դուլին է։

## Ծանոթագրություններ

## Հղումներ
* Դերասան Փոլ Դուլի կայքը

Կատեգորիա:1928 ծնունդներ
Կատեգորիա:Ամերիկացի դերասաններ
Կատեգորիա:Ամերիկացի հեռուստատեսային դերասաններ
Կատեգորիա:Դերասաններ այբբենական կարգով
Կատեգորիա:Փետրվարի 22 ծնունդներ
Յուստաս Բաջել

**Յուստաս Բաջել** (19 օգոստոսի 1686 - 4 մայիսի 1737), անգլիացի գրող և քաղաքական գործիչ։

Ծնվել է Էքսեթերի մոտ գտնվող Սենտ Թոմասում բնակավայրում։ Հայրը Գիլբերտ Բաջելն էր, ում առաջին կինը՝ Մերին, Բրիստոլի գլխավոր եպիսկոպոս Ուիլյամ Գուլսթոնի միակ դուստրն էր, ում քույրը Ջոզեֆ Ադիսոնի մայրն էր: 1705 թվականի մարտի 31-ին նա ընդունվել է Օքսֆորդի Թրինիթի քոլեջ: Այնուհետև նա ընդունվեց *Ներքին Տաճար,* սակայն Ադիսոնի ազդեցության տակ ընտրեց այլընտրանքային կարիերա։

Ադիսոնը տարավ նրան Իռլանդիա և նշանակեց նրան եկամտաբեր գրասենյակում: Սակայն նա կորցրեց իր աշխատանքը վատ վարքի պատճառով։

Բաջելը օգնել է Ադիսոնին իր *[[The Spectator (1711)|The Spectator]]* ամսագրի հարցերում, գրելով 37 աշխատություն։ 1715-1727 թվականներին նա Իռլանդիայի Համայնքների պալատի անդամ էր։

Բաջելը կորցրեց իր ողջ հարստությունը «Հարավային Ծովի Պղպջակում» և մեղադրվեց բժիշկ Մեթյու Թինդալի կտակը կեղծելու մեջ՝ ի շատ իր եղբորորդու՝ Նիկոլաս Թինդալի: Շատերի կողմից չսիրված Բաջելը քննադատության արժանացավ Ալեքսանդր Փոփի կողմից «*Դոկտոր Արբութնոտին ուղղված նամակ»-ում* և *«Դունսիադ»-ում*։

Նա վերջ է տվել իր կյանքին՝ իրեն նավակից ջուրը նետելով Լոնդոնի կամրջի տակ։ Իր ինքնասպանության գրության մեջ գրված էր. «Ինչ որ արել է Կատոն, և ինչին որ Ադիսոնը հավանություն է տվել, չի կարող սխալ լինել»։

## Արտաքին հղումներ
* 

## Ծանոթագրություններ

Կատեգորիա:1686 ծնունդներ
Կատեգորիա:1737 մահեր
Կատեգորիա:18-րդ դարի անգլիացի գրողներ
Կատեգորիա:18-րդ դարի անգլիացիներ
Կատեգորիա:Անգլիացի գրականագետներ
Կատեգորիա:Անգլիացի գրողներ
Կատեգորիա:Անգլիացի գրողներ ըստ դարի
Կատեգորիա:Անգլիացի գրողներ ըստ ժանրի
Յոել Լեհտոնեն

մինի| Ջոել Լեհտոնեն, 1920 թ
**Յոել Լեհտոնեն** (), ֆինն գրող, թարգմանիչ, գրաքննադատ և լրագրող։ Ծնվել է Սամինկիում (այժմ՝ Սավոնլինայի մի մաս): Նրա մանկությունը անցել է աղքատության մեջ և առանց հոր, իսկ մայրը տառապել է հոգեկան խնդիրներից, և հենց ինքը՝ Լեհտոնենը, ստիպված է եղել ապրել աղքատության մեջ։ Լեհտոնենի խորթ մայրը աջակցել է իր ուսման մեջ։ Հնարավորություն է ունեցել մի քանի տարի սովորել Հելսինկիի համալսարանի գրականության բաժնում, սակայն թողել է ուսումը՝ առանց դիպլոմ ստանալու։

Որպես գրող՝ իր կարիերան սկսել է նեոռոմանտիզմի ոճով, սակայն Ֆինլանդական քաղաքացիական պատերազմից հետո նրա հայացքները փոխվեցին՝ վերածվելով խորը պեսիմիզմի և հիասթափված սկեպտիցիզմի։

Տարիներ շարունակ տառապելով տարբեր հիվանդություններից՝ 1934 թվականի նոյեմբերին նա վերջ տվեց իր կյանքին՝ կախվելով այն պարանից, որը օգտագործում էր իր գրքերի փաթեթները կապելու համար։

## Աշխատանքներ
* *Paholaisen viulu* (1904)
* *Perm* (1904)
* *Mataleena* (1905)
* *Villi* (1905)
* *Tarulinna: Suomen kansan satuja Suomen lapsille* (1906)
* *Myrtti ja alppiruusu* (1911)
* *Rakkaita muistoja* (1911)
* *Punainen mylly* (1913)
* *Kerran kesällä* (1917)
* *Kuolleet omenapuut* (1918)
* *Putkinotkon metsäläiset* (1919)
* *Putkinotkon herrastelijat* (1920)
* *Rakastunut rampa eli Sakris Kukkelman, köyhä polseviikki*
* *Sorron lapset* (1923)
* *Punainen mies* (1925)
* *Lintukoto* (1929)
* *Hyvästijättö lintukodolle*, (1934)

## Արտաքին հղումներ
* 
## Ծանոթագրություններ

Կատեգորիա:1881 ծնունդներ
Կատեգորիա:1934 մահեր
Կատեգորիա:20-րդ դարի պատմվածքագիրներ
Կատեգորիա:Նոյեմբերի ծնունդներ
Կատեգորիա:Նոյեմբերի մահեր
Կատեգորիա:Ֆինն գրողներ
Իսլամ Աբասով

**Իսլամ Ազիմ օղլի Աբասով** (, ), ադրբեջանցի հունահռոմեական ոճի ըմբիշ։ 2021 թվականի մարտին Եվրոպական որակավորման մրցաշարում որակավորվել է մասնակցելու 2020 թվականի ամառային օլիմպիական խաղերին, որը տեղի է ունեցել Տոկիոյում։ 2021 թվականի հունիսին Լեհաստանի Վարշավայում կայացած 2021 թվականի Վլադիսլավ Պիտլասինսկու գավաթի խաղարկությունում նվաճել է բրոնզե մեդալներից մեկը։

2022 թվականին Թուրքիայի Ստամբուլ քաղաքում անցկացված Վեհբի Էմրե և Համիտ Քափլան մրցաշարի իր մրցաձևում նվաճել է ոսկե մեդալ։ Հունգարիայի մայրաքաղաք Բուդապեշտում կայացած ըմբշամարտի Եվրոպայի առաջնության 87 կգ քաշային կարգում նվաճել է բրոնզե մեդալներից մեկը։

2024 թվականին Բաքվում մասնակցել է ըմբշամարտի Եվրոպայի օլիմպիական որակավորման մրցաշարին՝ փորձելով 2024 թվականի ամառային Օլիմպիական խաղերի ուղեգիր նվաճել, սակայն դուրս է մնացել իր առաջին գոտեմարտից և չի նվաճել Օլիմպիական խաղերի ուղեգիր։

## Ծանոթագրություններ

## Արտաքին հղումներ

Կատեգորիա:Ադրբեջանցի մարզիկներ
Արցախյան փողոց (Իջևան)

**Արցախյան փողոց**, կենտրոնական փողոց Հայաստանի Տավուշի մարզի Իջևան քաղաքում։ Փողոցն անվանակոչվել է Արցախի պատվին։

## Տվյալներ
Փողոցը սկսվում է Երևանյան փողոցի վերջնամասից, և ձգվելով դեպի հյուսիս, ավարտվում է Իջևան-Ազատամուտ մայրուղու (Մ 4 ճանապարհ) սկզբնամասում։

## Սկիզբ առնող փողոցներ
* 1-ին փողոցի 1-ին նրբանցք
* Տ-10-24 ճանապարհ (Գետահովիտ)

## Նշանակալի օբյեկտներ
* №4 Տավուշի մարզի փրկարարական վարչություն
* №114 «Քարվանսարա ռեզորթ» հյուրանոց

## Ծանոթագրություններ

Կատեգորիա:Իջևանի փողոցներ
Հրաչյա Ներսիսյանի արձան (Իջևան)

**Հրաչյա Ներսիսյանի արձան**, կինոյի և թատրոնի հայ անվանի դերասան, ԽՍՀՄ ժողովրդական արտիստ (1956) Հրաչյա Ներսիսյանի կիսանդրին Հայաստանի Տավուշի մարզի Իջևան քաղաքում։ Հուշարձանի հեղինակն է՝ քանդակագործ Գրիգոր Բաղումյանը։ Հուշարձանն ընդգրկված է Իջևանի պատմության և մշակույթի անշարժ հուշարձանների ցանկում։

## Ընդհանուր տեղեկություններ
Հրաչյա Ներսիսյանի արձանը ստեղծվել է 1985 թվականին։ Կիսանդրին պատրաստվել է գրանիտե ժայռաբեկորից։ Իջևանի միջազգային սիմպոզիումի գործերից է, համարվել է սիմպոզիումի լավագույն աշխատանքը։ Հուշարձանը տեղադրված է Իջևանի մշակույթի տան դիմաց։ Քանդակագործ՝ Գրիգոր Բաղումյան։

## Ծանոթագրություններ

Կատեգորիա:Իջևանի հուշարձաններ
Սարիբեկ Օհանյան փողոց (Իջևան)

**Սարիբեկ Օհանյան փողոց**, փողոց Հայաստանի Տավուշի մարզի Իջևան քաղաքում։ Նախկինում կոչվել է Նոյեմբերի 29-ի փողոց։ Փողոցն անվանակոչվել է Իջևանի շրջանային ու քաղաքային իշխանությունների հատուկ որոշմամբ՝ 1995 թվականին, Արցախյան ազատամարտի մասնակից, Սարոյի կամավորական ջոկատի առաջին հրամանատար Սարիբեկ Օհանյանի (1951-1992) պատվին։

## Տվյալներ
Փողոցը սկսվում է Մայիսի 28-ի փողոցի վերջնամասից, և ձգվելով դեպի հյուսիս, ավարտվում է Մետաղագործների փողոցի 1-ին նրբանցքի սկզբնամասում։

## Հատող փողոցներ
* Ազատամարտիկների փողոց
* Վահան Տերյան փողոց
* Մետաղագործների փողոց

## Նշանակալի օբյեկտներ
* Իջևանի գորգագործական կոմբինատ

## Ծանոթագրություններ

Կատեգորիա:Իջևանի փողոցներ
Դոլունց

**Դոլունց**, հայկական ազգանուն։

## Ազգանվան ստուգաբանություն
# Ազգանունը կրում են Հասան-Ջալալյան Դոլա-ի ժառանգները։
# Կազմված է թուրքերեն *դոլ, դոլու*-լիքը, առատ բառով և *-ունց* վերջածանցով։

## Ազգանունը կրողներ
* Արա Արտուշի Դոլունց (ծնվ. 1957), շինարար-ինժեներ, պետական աշխատող։

## Տե՛ս նաև
* Դոլյան
* Դոլուխանյան

## Ծանոթագրություններ

Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Հայկական ազգանուններ
Կատեգորիա:Ունց վերջածանցով ազգանուններ
Կատեգորիա:Թուրքերեն հիմքով ազգանուններ
Բրախիմետատարսիա

**Բրախիմետատարսիա** (, : βραχυ — կարճ՝ μεταταρσιο — մետատարսալ), անհայտ ծագման, զարգացման հազվադեպ անոմալիա, որն առաջանում է մեկ կամ մի քանի մետատարսային ոսկորների մոտ։ Էպիֆիզային աճի գոտու վաղաժամ փակումը հանգեցնում է արատի առաջացմանը՝ ոտնաթաթի մատը (առավել հաճախ չորրորդը, բայց նաև կարող են լինել մյուսները), որի երկարությունը չի փոխվել, գտնվում է մի փոքր ավելի պրոքսիմալ և բարձր, քան մյուսները։ Բրախիմետատարսիան կարող է լինել միակողմանի կամ երկկողմանի, ընդ որում՝ վերջինս ավելի տարածված է (դեպքերի 72%)։ Եթե ​​մեկ ոտքի վրա մեկից ավելի մատ է ախտահարվում, ապա արատը կոչվում է բրախիմետապոդիում։ Առաջին մետատարսային ոսկորի կարճացումն առաջացնում է վիճակ, որը հայտնի է որպես Մորթոնի մատ, համարվում է նորմա, քանի որ դա չի հանգեցնում ոտքի արտաքին տեսքի էական փոփոխությունների և գանգատների առաջացման:

Հանդիպում է բավականին հազվադեպ հաճախականությամբ մոտավորապես 1-ը 1820-ից մինչև 1-ը 4586 մարդուց: Կանանց մոտ ավելի տարածված է, քան տղամարդկանց մոտ (25:1 հարաբերակցությամբ, ըստ այլ տվյալների 4:1)։

## Դասակարգում
Տարբերակվում է՝ իդիոպաթիկ բրախիմետատարսիայի (ինքնաբուխ և անհայտ պատճառով առաջացող, ամենահաճախ հանդիպող ձևը), որպես սինդրոմների մաս (Դաունի, Լարսենի, Տերների, Օլբրայթի ժառանգական օստեօդիստրոֆիայի) և ձեռքբերովի (վնասվածքից, օստեոմիելիտից հետո).

## Ախտանիշներ
Արատը սովորաբար նկատելի է դառնում 5-7 տարեկանում, որից հետո աստիճանաբար հարաճում է մինչև պատանեկություն։ Առաջանում է հոգնածություն, ցավ քայլելիս և երկար ժամանակ կանգնելիս, անհարմարության զգացում կոշիկ կրելիս։

## Բուժում
Կոշիկի ճիշտ ընտրությունը թեթևացնում է վիճակը, բայց եթե դա բավարար չէ պետք է դիմել վիրաբուժական միջամտության։ Գոյություն ունեն տարբեր մեթոդներ. մետատարսային ոսկորների երկարացում՝ հատուկ Իլիզարովի ապարատի միջոցով, երկարացում՝ օգտագործելով ոսկրային աուտոտրանսպլանտատ։ Միաժամանակ կատարվում է հարակից մետատարսային ոսկորների կարճացում։ Հետվիրահատական ​​շրջանում մի քանի ամիս պահանջվում է ոտքի գիպսով անշարժացում։

## Գրականություն
* *Н. А. Коваленко-Клычкова.* Лечение брахиметатарзии у детей // Травматология и ортопедия Росcии. — 2014. — 2 (72): 53-61.
* *М. М. Салиев, Ш. Н. Равшанов, О. Д. Жабборберганов и др.* Результаты лечения врожденных гипоплазий плюсневых костей методом чрескостного остеосинтеза по Илизарову // Ортопедия, травматология и протезирование. — 2013. — 3: 9-11.
## Ծանոթագրություններ

Կատեգորիա:Բնածին արատներ
Կատեգորիա:Բժշկական եզրեր
Կատեգորիա:Ոտք
Կատեգորիա:Օրթոպեդիա
Կատեգորիա:Հիվանդություններ այբբենական կարգով
Կատեգորիա:Մանկաբուժություն
Զադայան

**Զադայան**, հայկական ազգանուն։

## Ազգանվան ստուգաբանություն
Ազգանունը կազմված է *Զադա* իգական անձնանունով, որը պարսկերեն նշանակում է «ծնյալ», և *-յան* վերջածանցով։

## Ազգանունը կրողներ
* Մայիս Գառնիկի Զադայան (ծնվ. 1959), գեղանկարիչ։
* Մերուժան Հրանտիկի Զադայան (ծնվ. 1975), անասնաբույժ։
* Վլադիմիր Վաղարշակի Զադայան (ծնվ. 1945), լրագրող, հրատարակիչ։

## Ծանոթագրություններ

Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Հայկական ազգանուններ
Կատեգորիա:Յան վերջածանցով ազգանուններ
Կատեգորիա:Պարսկերեն հիմքով ազգանուններ
Հարրի Բիլդ

**Հարրի Սվեն-Օլոֆ Բիլդ** (), շվեդ ֆուտբոլիստ, խաղացել է հարձակվողի դիրքում։ 1963 թվականի լավագույն շվեդ ֆուտբոլիստ, 1962 թվականի Stor Grabb (բառացի՝ «մեծ տղա») շվեդական մարզական կոչման դափնեկիր;

## Կենսագրություն
Պրոֆեսիոնալ ֆուտբոլում իր նորամուտը նշել է 1956 թվականին՝ հանդես գալով «Նոռչյոպինգ» թիմում։ Մեկ տարի անց նա դարձավ Շվեդիայի առաջնության լավագույն ռմբարկուն։ «Նոռչյոպինգի» կազմում անցկացրել է 8 մրցաշրջան՝ մասնակցելով առաջնության 175 հանդիպման: «Նոռչյոպինգի» կազմում անցկացրած ժամանակի մեծ մասը եղել է թիմի հարձակողական օղակի հիմնական խաղացողը և նրա գլխավոր ռմբարկուներից մեկը՝ ունենալով միջին արդյունավետություն՝ 0,69 գոլ մեկ խաղում։

1964-1965 թվականներին խաղացել է շվեյցարական «Ցյուրիխ» թիմում։

1965 թվականին միացել է «Ֆեյենորդին»։ Խաղացել է Ռոտերդամի թիմի կազմում իր խաղային կարիերայի հաջորդ երկու մրցաշրջաններում։ Հանդես գալով «Ֆեյենորդի» կազմում՝ հիմնականում խաղադաշտ է դուրս եկել նաև թիմի հիմնական կազմում։ Նոր ակումբում եղել է նաև լավագույն ռմբարկուների թվում՝ աչքի ընկնելով միջինը խփած գոլով առաջնության ոչ պակաս, քան յուրաքանչյուր երկրորդ խաղում:

Պրոֆեսիոնալ խաղային կարիերան ավարտել է հայրենիքում՝ «Էստեր» ակումբում, որի կազմում հանդես է եկել 1968-1973 թվականներին։

1957 թվականին Շվեդիայի ազգային հավաքականի կազմում նորամուտը նշեց պաշտոնական խաղերում։ Ազգային հավաքականում իր կարիերայի ընթացքում, որը տևել է 12 տարի, Շվեդիայի համազգեստով անցկացրել է 28 հանդիպում՝ դառնալով 13 գոլի հեղինակ։

Հարրի Բիլդը մահացավ քաղցկեղից 2025 թվականի հունվարի 16-ին։

## Ծանոթագրություններ

 
Կատեգորիա:Նորչյոպինգի ֆուտբոլիստներ
Կատեգորիա:Շվեդ ֆուտբոլիստներ
Կատեգորիա:Շվեդիայի հավաքականի ֆուտբոլիստներ
Կատեգորիա:Վիքիպեդիա:Լավ հոդվածներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ցյուրիխի ֆուտբոլիստներ
Կատեգորիա:Քաղցկեղից մահացածներ
Կատեգորիա:Ֆեյենորդի ֆուտբոլիստներ
Դաղունց

**Դաղունց**, հայկական ազգանուն։

## Ազգանվան ստուգաբանություն
*Դաղունց* ազգանունը կազմված է՝ *Դաղ* (կաշի, դաբաղ դաղող) բառով և -ունց վերջածանցով։

## Ազգանունը կրողներ
* Արման Սասունի Դաղունց (ծնվ. 1978), տնտեսագիտության թեկնածու։
* Յուրիկ Մխիթարի Դաղունց (ծնվ. 1943), վիրաբույժ։

## Ծանոթագրություններ

Կատեգորիա:Ազգանուններ այբբենական կարգով
Կատեգորիա:Հայկական ազգանուններ
Կատեգորիա:Ունց վերջածանցով ազգանուններ
Կատեգորիա:Հայերեն հիմքով ազգանուններ
Հարրի Կրոսբի

**Հարրի Կրոսբի** (, ), Ամերիկացի բանաստեղծ և հրատարակիչ։

## Կենսագրություն
Հարի Քրոսբին ծնվել է 1898 թվականի հունիսի 4-ին, հարուստ բոստոնի ընտանիքում, ֆինանսիստ Ջեյ Փի Մորգանը։ Ավարտել է Սեն Մարկոս ​​հեղինակավոր մասնավոր դպրոցը (1917)։ Այն բանից հետո, երբ Ամերիկան ​​մտավ Առաջին համաշխարհային պատերազմ, նա կամավոր մեկնեց ռազմաճակատ և ծառայեց բուժմասերում։ Մասնակցել է Վերդենի երկրորդ և Օրմեի ճակատամարտերին։ Արիության համար պարգեւատրվել է Croix de Guerre մեդալով (1919)։ Պատերազմից հետո նա վերադարձավ Բոստոն, որտեղ հանդիպեց իր ապագա կնոջը՝ Քարես Քրոսբիին (1891–1970): Այն ժամանակ, երբ նա հանդիպեց Քրոսբիին, նա ամուսնացած էր և ուներ երկու երեխա, ամուսնու հետ բաժանումը քաղաքում սկանդալ առաջացրեց։ 1922 թվականին, Կարեսեի ամուսնալուծությունից հետո, սիրահարներն ամուսնանում են և շուտով տեղափոխվում Փարիզ, որտեղ Քրոսբին աշխատանք է ստանում իր հորեղբոր բանկերից մեկում։

1925 թվականից զույգը սկսեց հրատարակել իրենց ստեղծագործության բանաստեղծությունները։ Քրոսբիի՝ կնոջը նվիրված բանաստեղծությունների ժողովածուն՝ «Sonnets for Caresse» արժանացել է ամերիկյան «Poetry» գրական ամսագրի հիմնադիր և խմբագիր Հարիետ Մոնրոյի դրական գնահատականին։ 1927 թվականի ապրիլին ամուսինները հիմնեցին իրենց սեփական հրատարակչությունը, որը կոչվում էր Éditions Narcisse՝ իրենց պատկանող շան անունով։ Սկզբում տպագրում էին հայտնի հեղինակների (մասնավորապես՝ Պոյի) թանկարժեք կոլեկցիոներները։ Այնտեղ լույս է տեսել նաև Քրոսբիի երկրորդ բանաստեղծական ժողովածուն՝ Կարմիր կմախքները՝ ոգեշնչված Շառլ Բոդլերից և Օսկար Ուայլդից։

1928 թվականի կեսերին հրատարակչությունը փոխեց իր անվանումը և դարձավ Black Sun Press, և նրա հեղինակների շրջանակն ընդլայնվեց։ Քրոսբին սկսեց հրատարակել իր ընկերների գրքերը, այն ժամանակվա լայն հասարակությանը քիչ հայտնի գրական գործիչները՝ Ջեյմս Ջոյսը, Դ. Հ. Լոուրենսը, Հարթ Քրեյնը և այլք։ Նույն թվականին նա հրատարակեց իր բանաստեղծությունների երկու ժողովածու՝ «Արևի կառքը» և Տարանցում դեպի Վեներա». Chariot-ում Քրոսբին հանդես է գալիս որպես սուր մոդեռնիստ, մոտ դադաիզմին։ Յուրաքանչյուր բանաստեղծություն պարունակում էր արևի պատկերը, որը բանաստեղծի ստեղծագործության կենտրոնական խորհրդանիշն է։ Ավելի անձնական հավաքածուն՝ «Ճանապարհ դեպի Վեներա», Քրոսբիի քնարական նամակն իր քսանամյա սիրեկանին՝ Ժոզեֆին Ռոչին, հիշեցնում էր «Սոնետներ Քարեսին», բայց եթե վերջինս ոգեշնչված էր Բոդլերից, Վեներան իր ակնարկը վերցրեց Գերտրուդա Շտայնից։

Իր կյանքի վերջին հինգ տարիներին Քրոսբին տարված էր մահով և ինքնասպանությամբ։ Առաջին համաշխարհային պատերազմի ժամանակ նրա ապրած տրավմատիկ փորձն իր ազդեցությունն ունեցավ։ 1929 թվականին յուրացնելով օդաչուի մասնագիտությունը՝ Քրոսբին պատրաստվում էր կնոջ հետ նստել սպիտակ ինքնաթիռ և թռչել դեպի արևը, բայց ի վերջո նա ընտրեց ինքնասպանության ոչ այնքան էկզոտիկ մեթոդ։ 1929 թվականի դեկտեմբերի 10-ին Ջոզեֆին Ռոչի ուղեկցությամբ կրակել է ինքն իրեն։

## Ծանոթագրություններ

 
Կատեգորիա:Ամերիկացի բանաստեղծներ
Կատեգորիա:Ամերիկացի հրատարակիչներ
Յոհան Կլեպեր

**Յոհան Կլեպեր** (22 մարտի 1903 - 11 դեկտեմբերի 1942), գերմանացի բանաստեղծ, գրող և լրագրող։

## Կյանք
Կլեպերը ծնվել է Բեյթեն ան դեր Օդեր քաղաքում (այժմ Լեհաստանի Բիտոմ Օդրզանսկի քաղաք): Տառապելով ծանր ասթմայով, նա մինչև 14 տարեկանը սովորել է տանը՝ լյութերական ծառայող հոր մոտ։ Այնուհետեւ ընդունվել է Գլոգաուի գիմնազիա: 1922 թվականին նա սկսեց աստվածաբանություն ուսումնասիրել Էրլանգենի համալսարանում, իսկ մեկ տարի անց տեղափոխվեց Վրոցլավի համալսարան։ Ուսումն ավարտելուց հետո՝ 1926 թվականին, նա որպես հրատարակիչ աշխատանքի անցավ եկեղեցում իսկ ավելի ուշ զբաղեցրեց լրագրողի պաշտոնը։  1927 թվականին նա քարոզ է անցկացրել որպես փոխարինող իր հիվանդ հորը։ 1931 թվականին նա ամուսնացավ հրեական ընտանիքից Ջոհաննա Շտայնի հետ։ Նրանք տեղափոխվեցին Բեռլին, որտեղ Կլեպերը աշխատանքի անցավ ռադիոյում, սակայն 1933 թվականին հեռացվեց աշխատանքից։

1935 թվականի դեկտեմբերին նա Կառլ Լյուդվիգ Ֆռեյեռ ֆոն ընդ սու Գյութենբերգի համար սկսեց գրել հոդվածներ *«Weiße Blätter» (Սպիտակ թղթեր)* ամսագրում։ 

1940 թվականի դեկտեմբերին նա զորակոչվեց Գերմանական բանակ թղթաբանական սխալի պատճառով, քանի որ հրեաների հետ ամուսնացած քաղաքացիները չէին զորակոչվում: Չնայած նրա կինը մկրտվել էր դեռ 1938 թվականին՝ հարսանիքից առաջ։ Կլեպերը մարտական գործողությունների չէր մասնակցում, և ծառայում է զինամթերքի մատակարարման ստորաբաժանման մեջ՝ անցնելով Բուլղարիայի, Լեհաստանի և Խորհրդային Միության տարածքներով, մինչև 1942 թվականին կնոջն օգնելու նպատակով զորացրվելը։

1942 թվականի դեկտեմբերի 11-ին, երբ Ադոլֆ Այխմանը մերժեց զույգի երկրորդ դստեր վիզայի հարցումը, նրանք երեքով ինքնասպան եղան՝ գազի փականը բացելով: Մահից անմիջապես առաջ Յոհան Կլեպերը գրել էր իր օրագրում. «Այս գիշեր մենք միասին կմահանանք։ Վերջին պահերին մեր մոտ է կանգնած օրհնյալ Քրիստոսի պատկերը։ Հենց այս տեսարանով էլ կավարտվի մեր կյանքը»։ Նրանց մահից հետո Կլեպերի քույր Հիլդեգարդը օրագիրը հանձնեց Ադոլֆ Այխմանի դեմ Դաշնակիցների դատավարությանը, որտեղ այն օգտագործվեց որպես նրա դեմ ապացույց (51-րդ նիստ):

## Օրագիր
*«Ձեր թևերի ստվերում»* գիրքը, որը լույս է տեսել 1956 թվականին, պարունակում է նյութեր Կլեպերի օրագրերից:

Կլեպերը գրել է բազմաթիվ օրհներգեր, որոնք դարձել են ժամանակակից բողոքական և կաթոլիկ եկեղեցիների օրհներգերի մաս, ինչպիսիք են օրինակ՝ «Gott wohnt in einem Lichte» և «Գալուստի օրհներգը»։

## Արտաքին հղումներ
* Կլեպերի կյանքը, աստվածաբանությունը և հոգևոր պոեզիան
* Կլեպերի աշխատանքների ցանկը liederdatenbank.de-ում
## Ծանոթագրություններ

Կատեգորիա:1903 ծնունդներ
Կատեգորիա:1942 մահեր
Կատեգորիա:Գերմանացի գրողներ
Կատեգորիա:Գերմանացի լրագրողներ
Կատեգորիա:Ինքնասպան գրողներ
Կատեգորիա:Ինքնասպանություններ Գերմանիայում
Կատեգորիա:Լյութերականներ
Նիկոլա Ժոզեֆ Լորան Ժիլբեր

**Նիկոլա Ժոզեֆ Լորան Ժիլբեր** (, ), ֆրանսիացի բանաստեղծ, ծնվել է Ֆոնտենուա-լե-Շատոյում, Վոգեզներ, Լոթարինգիա:

Դոլ քոլեջում ուսումն ավարտելուց հետո՝ նա որոշ ժամանակ նվիրվել է Նենսիում կիսաուսումնական, կիսագրական կյանքին, բայց 1774 թվականին ուղևորվել է դեպի մայրաքաղաք։ Լինելով հանրագիտարանագետների հակառակորդ և Լյուդովիկոս XV-ի պանեգիրիստ՝ նա զգալի թոշակներ է ստացել։ Նա մահացել է Փարիզում 1780 թվականին ձիուց ընկնելու հետևանքով։

Նրա մեկ կամ երկու ստեղծագործությունների երգիծական ուժը, ինչպիսիք են «*Իմ ներողությունը»* (1778թ․) և «XVIII դարը» (1775թ․), միայն բավարար կլիներ նրա համբավը պահպանելու համար, որն էլ հետագայում ավելի են բարձրացրել ժամանակակից գրողները, որոնք, ինչպես Ալֆրեդ դը Վինյին իր «*Ստելլո»-*ում (գլուխ 7-13) նրան իր փիլիսոփայական հակառակորդների չարության զոհ է համարել։ Նրա ամենահայտնի չափածո ստեղծագործություններն են «*Երգեր կրկնօրինակված մի քանի սաղմոսներից»-ը*, որը սովորաբար կոչվում է «*Հրաժեշտ կյանքին»*:

Նրա այլ գործերից կարելի է նշել *«Դարիուսի և Էրիդամի ընտանիքները․ պարսկական պատմություն»* (1770 թ.), *«Հեղինակների կարնավալը»* (1773 թ.), *«Նոր և հայրենասիրական երգեր»* (1775թ․): Ժիլբերի «*Ամբողջական աշխատանքներ»-ն* առաջին անգամ հրատարակվել է 1788 թվականին։

## Ծանոթագրություններ

* 
* Catholic Encyclopedia article
* Complete works scanned on Gallica

## Արտաքին հղումներ
* 

Կատեգորիա:Բանաստեղծներ այբբենական կարգով
Կատեգորիա:Գրողներ այբբենական կարգով
Կատեգորիա:Ֆրանսալեզու բանաստեղծներ
Կատեգորիա:Ֆրանսիացի բանաստեղծներ
Կատեգորիա:Ֆրանսիացի գրողներ
Կատեգորիա:Ֆրանսիացիներ
Կատեգորիա:Ձիուց ընկնելու հետևանքով մահացածներ
Հենրի Քերի (գրող)

մինի|Հենրի Քերի, Ջոն Ֆաբեր Կրտսեր 1729 թ
**Հենրի Քերի** (անգլերեն՝ *Henry Carey.* ), 18-րդ դարի անգլիացի բանաստեղծ, դրամատուրգ և կոմպոզիտոր։ Նա հիշվում է որպես հակաուոփոլյան երգիծաբան ու նաև որպես մեծ հայրենասեր։ Նրա հորինած մի շարք մեղեդիներ շարունակում են կատարվել մինչ այսօր։ Քանի որ իր շատ ստեղծագործություններ անստորագիր թողնելով վաճառել է ուրիշներին, որպեսզի վերջիններս դրանք ներկայացնեն որպես իրենցը, ժամանակակից գիտնականները կարող են հեղինակային պատկանելության հարցում վստահ լինել միայն նրա թողած գրական ժառանգության որոշ մասում: Իսկ ինչ վերաբերում է նրա հեղինակած երաժշտությանը, ապա հարկ է նշել, որ դրա մեծ մասը գրվել է թատերական դիպվածային բեմադրությունների համար: Այդուհանդերձ՝ նա եղել է բեղմնավոր երգահան ու բալլադներ հորինող, ընդ որում՝  գրել է այդ երգերից գրեթե բոլորի խոսքերը: Բացի այդ՝ նա գրել է բազմաթիվ օպերաներ ու պիեսներ։ Կարելի է համարել, որ նրա կյանքը հանդիսանում է 18-րդ դարասկզբի պրոֆեսիոնալ հեղինակի կյանքի ընդհանրացված արտացոլումը: Չունենալով ժառանգություն, տիտղոս կամ պետական պաշտոն՝ նա հանուն վարձատրության գրել է բոլոր հնարավոր դեպքերի ու առիթների համար, սակայն նաև պահպանել է իր քաղաքական տեսակետը և կարողացել է նշանակալի կերպով ընդդիմանալ օրվա իշխանություններին: Ավելին, նա թատերագրության ասպարեզում եղել է նոր՝ «Հայրենասիրական» շարժման առաջատար դեմքերից մեկը:

Հենրի Քերին այսօր առաջին հերթին հիշվում է որպես անգլիական ազգային օրհներգի՝ «God Save the King»-ի հեղինակ:

## Կենսագրական հակիրճ տեղեկատվություն
Հենրի Քերին եղել է Հալիֆաքսի 1-ին մարքիզ Ջորջ Սևիլի (George Savile, 1st Marquess of Halifax; 1630— 1695) ապօրինի զավակը: Հավանական ծնողներն են համարվում ուսուցիչներ Հենրի և Մերի Քերիները: Ինքը՝ անգլիացիների ազգային օրհներգի ապագա հեղինակը, երկար տարիներ աշխատել է որպես գիշերօթիկ դպրոցի երաժշտության դասատու: Ինքնասպան է եղել (կախվել է) 56 տարեկան հասակում՝ 1743 թվականին, որդու՝ Չարլզի մահվանից կարճ ժամանակ անց:

Հենրի Քերին նշանավոր դերասան Էդմունդ Քինի պապն էր:

## Ծանոթագրություններ

## Գրականություն
*Aspden, Suzanne.  "Henry Carey," in Matthew, H.C.G. and Brian Harrison, eds.  *The Oxford Dictionary of National Biography.*  vol. 10, 80–81.  London: Oxford University Press|OUP, 2004.
*"Boz" (Ed.) (Charles Dickens), ''Memoirs of Joseph Grimaldi'', from Internet Archive (scanned books original editions color illustrated)
*Gillespie, Norman.  "Henry Carey," in *The New Grove Dictionary of Music and Musicians.* vol. 15, 127–128.
*
*

## Արտաքին հղումներ
*Henry Carey at the Eighteenth-Century Poetry Archive (ECPA)
* 
* 
*Free scores Mutopia Project

Կատեգորիա:1687 ծնունդներ
Կատեգորիա:1743 մահեր
Կատեգորիա:18-րդ դարի բրիտանացի գրողներ
Կատեգորիա:Անգլիացի բանաստեղծներ
Կատեգորիա:Անգլիացի դրամատուրգներ
Կատեգորիա:Անգլիացի կոմպոզիտորներ
Կատեգորիա:Բանաստեղծներ այբբենական կարգով
Կատեգորիա:Բրիտանացի դրամատուրգներ
Կատեգորիա:Ինքնասպաններ
Կատեգորիա:Կոմպոզիտորներ այբբենական կարգով
Անխել Գանիվետ

**Անխել Գանիվետ** () իսպանացի գրող և դիվանագետ։ Նա *1898-ի սերնդի* նախակարապետներից է:

1898 թվականի նոյեմբերի 29-ին սիրուց հուսահատված Գանիվետը խեղդվել է Դաուգավա գետում։ Սկզբում նրան կարողացել են փրկել, սակայն նա կրկին հետ է նետվել գետը։ Գանիվետը մի քանի տարի շարունակ մտածել է ինքնասպանության մասին և տառապել է սրվող սիֆիլիսով։

## Ստեղծագործություններ
* *Granada la bella*. (1896) (*Գրանադա Գեղեցիկ*)
* *Idearium español*. (1897) (բառացիորեն՝ *Իսպաներեն իդեարիում*, թարգմանվել է նաև որպես *Իսպանիա, մեկնաբանում*)
* *La conquista del reino de Maya, por el último conquistador español, Pío Cid* (1897) (*Մայաների թագավորության նվաճումը, վերջին իսպանացի նվաճողի՝ Պիո Սիդի կողմից*)
* *Cartas finlandesas*. (1898) (*Ֆիններեն տառեր*, թարգմանվել է նաև ֆիններեն որպես *Suomalaiskirjeitä*)
* *El escultor de su alma*. (1906) (*Քո հոգու քանդակագործը*)

## Ծանոթագրություններ

Կատեգորիա:19-րդ դարի գրականություն
Կատեգորիա:Իսպանացի գրողներ
Կատեգորիա:Իսպանացի դիվանագետներ
Կարոլին ֆոն Գյունդերոդե

**Կարոլին ֆոն Գյունդերոդե**(, ), ռոմանտիկ ոճի գերմանացի  բանաստեղծուհի։

## Կենսագրություն
Եղել է ալատական խորհրդականի և գրողի դուստր, ընտանիքը պատկանել է ընտանիքը Ֆրանկֆուրտի պատրիցիատին։ Կարոլինը վեց տարեկանում կորցրել է հորը, դաստիարակություն է ստացել Ֆրանկֆուրտի ազնվական տիկնանց համար նախատեսված վանքում, ընկերություն է արել Բետինա ֆոն Առնիմի և նրա ընտանիքի անդամների հետ։ Կարոլին ֆոն Գյունդերոդեի բանաստեղծությունների առաջին գրքի հրապարակումը ողջունել է Գյոթեն։ 

Բանաստեղծուհու առաջին մեծ և անպատասխան սերը եղել է գերմանացի իրավաբան և պատմաբան Ֆրիդրիխ Կարլ ֆոն Սավինին, որն ամուսնացել է Կլեմենս Բրենտանոյի և Բետինա ֆոն Առնիմի քրոջ՝ Կունիգունդե Բրենտանոյի հետ։ 

1804 թվականին Կարոլին ֆոն Գյունդերոդեն մտերմացել է դասական բանասեր և համաշխարհային դիցաբանությունների հետազոտող Ֆրիդրիխ Կրոյցերի հետ, որը եղել ամուսնացած և չի կիսել իր զգացմունքները բանաստեղծուհու հետ։

Հուսահատությունից 1806 թվականին Կարոլին ֆոն Գյունդերոդեն ինքնասպան է եղել՝ նետվելով Ռեյն գետը։

## Հիշատակում
Կարոլին ֆոն Գյունդերոդեի և Բետինա ֆոն Առնիմի ընկերության մասին ակնարկ է գրել ռուս գրող Ալեքսանդրա Հերցիկը (1915)։ 

Բանաստեղծուհու մասին է  պատմում գերմանացի գրական քննադատ, վիպասան և ակնարկագիր Քրիստա Վոլֆի վիպակը (1979)։

Բանաստեղծուհին դարձել է նաև գերմանացի կոմպոզիտոր Ռայներ Ռուբերտի օպերայի հերոսուհին՝ ըստ Տանյա Լանգեր Կլեյստի լիբրետոյի (2008)։

## Աշխատություններ
*1804 Gedichte und Phantasien (Թինա գրական կեղծանվամբ) 
*1805 Poetische Fragmente
*1805 Udohla (դրամա)

## Գրականություն
* Gersdorff D. von. Die Erde ist mir Heimat nicht geworden: das Leben der Karoline von Günderrode. Frankfurt/ Main: Insel, 2006

## Ծանոթագրություններ

## Արտաքին հղումներ
* Каролина фон Гюндероде на сайте проекта Гутенберг
* Биография
* Произведения поэтессы

Կատեգորիա:Գերմանացի բանաստեղծուհիներ
Կատեգորիա:Գերմանացի բանաստեղծներ
Կատեգորիա:Ռոմանտիկ բանաստեղծներ
Կատեգորիա:Գերմանացի գրողներ
Կատեգորիա:Ինքնասպան գրողներ
Կատեգորիա:Ինքնասպանություններ Գերմանիայում
Կատեգորիա:Գերմանալեզու բանաստեղծներ
Կատեգորիա:Գերմանացի կին գրողներ
Կատեգորիա:19-րդ դարի գրականություն
Կատեգորիա:Գերմանալեզու գրողներ
Կատեգորիա:Ինքնասպաններ
Կատեգորիա:18-րդ դարի գրականություն
Կատեգորիա:Գերմանացի կանայք
Կատեգորիա:Ֆրանսիայում մահացածներ
Սանդրա Պարետտի

**Իրմգարդ Շնեբերգեր**, հայտնի նաև **Սանդրա Պարետտի** գրչանունով (),  գերմանացի գրող։

## Ստեղծագործություններ
* *Rose und Schwert* (1967)
* *Lerche und Löwe* (1969)
* *Purpur und Diamant* (1971)
* *Marlott* 1970 (wieder als Clubausgabe in Anthologie von 1982: *Das Beste von Konsalik…* u.a.)
* *Der Winter, der ein Sommer war* (1972)
** als Heyne Taschenbuch; Wilhelm Heyne Verlag, München 1977, .
* *Die Pächter der Erde* (1975)
* *Der Wunschbaum* (1975)
* *Das Zauberschiff* (1977)
* *Maria Canossa* (1979)
* *Das Echo deiner Stimme* (1980)
* *Paradiesmann* (1983)
* *Märchen aus einer Nacht* (1985)
* *Südseefieber* (1986)
* *Tara Calese* (1988)
* *Laura Lumati* (1988)
* *Mein Regensburger Welttheater* (1989)
* *Im Nixenkahn der Donau* (1996)

## Մատենագիտություն
* Bernhard M. Baron, Sandra Paretti in Weiden. „Vielleicht bin ich doch eine Weidnerin?“, In: OBERPFÄLZER HEIMAT Bd. 50 (2006) Weiden i. d. OPf., S. 71 – 80. .

## Ծանոթագրություններ

## Արտաքին հղումներ
*

Կատեգորիա:20-րդ դարի գրականություն
Կատեգորիա:Գերմանացի գրողներ
Կատեգորիա:Գերմանացի լրագրողներ
Կատեգորիա:Գերմանացի սցենարիստներ
Կատեգորիա:Գրական կեղծանուններով հայտնի հեղինակներ
Իսաիաս Ռոդրիգես

**Խուլիան Իսաիաս Ռոդրիգես Դիաս** (), ավելի հայտնի է որպես **Իսաիաս Ռոդրիգես**, վենեսուելացի պետական և քաղաքական գործիչ, իրավաբան, Վենեսուելայի փոխնախագահ (2000), Վենեսուելայի գլխավոր դատախազ (2001-

2007), Իտալիայում Վենեսուելայի դեսպան (2011-2017):

## Կենսագրություն
Խուլիան Ռոդրիգեսը ծնվել է 1942 թվականի դեկտեմբերի 16-ին Գուարիկո նահանգի Վալե դե լա Պասկուա քաղաքում։ Ավարտել Է Վենեսուելայի Կենտրոնական համալսարանը: 1990 թվականին զբաղեցրել է Արագուայի դատախազի պաշտոնը։ 1967 թվականին Ռոդրիգեսը Պրիետո Ֆիգերոայի հետ միասին լքեց Ժողովրդավարական գործողությունը՝ ձևավորելով ժողովրդական ընտրական շարժում։ Ռոդրիգեսը եղել է ՆԻԴ-ի անդամ մինչև 1981 թվականը:

2000 թվականի հունվարի 29-ին Ռոդրիգեսը նշանակվեց Վենեսուելայի առաջին գործադիր փոխնախագահ։ Տասնմեկ ամիս անց՝ դեկտեմբերի 26-ին, խորհրդարանի անդամների ձայների մեծամասնությամբ նշանակվել Է Բոլիվարյան Հանրապետության գլխավոր դատախազի պաշտոնում, որը նա զբաղեցրել է մինչեւ 2007 թվականի նոյեմբեր:

2017 թվականի նոյեմբերի 9-ին ԱՄՆ-ն պատժամիջոցներ է սահմանել Վենեսուելայի 9 պաշտոնյաների, այդ թվում՝ Ռոդրիգեսի դեմ: 2018 թվականի մարտին պատժամիջոցներին միացել Է Պանամայի Հանրապետությունը:

Մահացել է 2025 թվականի հունվարի 12-ին Կարակասում՝ 82 տարեկան հասակում:

## Ծանոթագրություններ


Կատեգորիա:20-րդ դարի իրավաբաններ
Կատեգորիա:21-րդ դարի իրավաբաններ
Կատեգորիա:Անձինք այբբենական կարգով
Կատեգորիա:Իրավագետներ
Կատեգորիա:Վենեսուելայի քաղաքական գործիչներ
Սոֆի Ռիստո Կոտեն

**Սոֆի Կոտեն** () ֆրանսիացի հեղինակ, որի վեպերը ժողովրդականություն են ձեռք բերել 19-րդ դարում և թարգմանվել են բազմաթիվ լեզուներով:

## Կենսագրություն
Մարի Սոֆի Ռիստոն ծնվել է Տոննեյնում 1770 թվականի մարտին: Նախքան քսան տարեկան դառնալը ամուսնացել է առաջին ամուսնու՝ բանկիր Ժան Պոլ Մարի Կոտինի հետ։ Նա հեղինակել է մի քանի ռոմանտիկ և պատմական վեպեր, այդ թվում՝ *Էլիզաբեթը; կամ* *Սիբիրի աքսորյալները* (*Elisabeth ou les Exilés de Sibérie* 1806), որը Նութալի հանրագիտարանում նկարագրվում է որպես «չափազանց ռոմանտիկ, բայց անառարկելի բարոյական հեքիաթ»։ Նա նաև հեղինակել է *Claire d'Albe* (1799), *Malvina* (1801), *Amélie de Mansfield* (1803), *Mathilde* (1805), որոնց գործողությունները տեղի են ունենում խաչակրաց արշավանքների ժամանակ, և *La Prise de Jéricho* արձակ-պոեմը։ Կոտենի գրական գործունեությունն ավելի մեծ կարևորություն է ձեռք բերել իր առաջին ամուսնու մահից հետո, երբ նա դեռ քսան տարեկան էր: Կոտենը տեղափոխվել է Շամպլան (Սենա և Ուազա, )՝ ապրելու զարմիկի և իր երեք երեխաների հետ, սակայն 37 տարեկանում հասակում մահացել է Փարիզում՝ 1807 թվականի օգոստոսի 25-ին։

## Ստեղծագործություններ
* *Claire d'Albe* (1799)
* *Malvina* (1800)
* *Amélie Mansfield* (1802)
** English translation: *Amelia Mansfield: վեպ* (1809)
* *Mathilde* (1805)
* *Élisabeth ou Les exilés de Sibérie* (1806)

## Ծանոթագրություններ

### Մատենագիտություն
*
* Silvia Lorusso, *Le Charme sans la beauté, vie de Sophie Cottin*, Paris, Classiques Garnier, 2018. ISBN 978-2-406-08007-7
* Silvia Lorusso, *Comment s’affranchir de la passion. Le pouvoir de la religion dans les derniers romans de Sophie Cottin*, in F. Bercegol et M. Gardini (dir.), *Littérature et religion*, in « Cahiers de littérature française », n. 21, 2022, p.&nbsp;29-40. ISSN 1971-4882 ; ISBN 9-782406-144526
* Silvia Lorusso, *Sophie Cottin et la religion*, in « Orages », n. 20, 2022, p.&nbsp;171-181. ISSN 1635-5202
* Silvia Lorusso, *Madame Cottin face à Madame de Staël*, in F. Bercegol et C. Klettke (dir.), *Les femmes en mouvement – L’univers sentimental et intellectuel des romancières du début du XIXe siècle*, Berlin, Frank & Timme, 2017, p.&nbsp;73-87. ISBN 978-3-7329-0322-1
* Silvia Lorusso, *Sophie Cottin et « le triste honneur de former une nouvelle école de romanciers »*, in F. Bercegol, S. Genand et F. Lotterie (dir.), *Une « période sans nom ». Les années 1780-1820 et la fabrique de l’histoire littéraire*, Classiques Garnier, Paris 2016, p.&nbsp;205-222. ISBN 978-2-406-05998-1
* Silvia Lorusso, *Lettre inédite de Madame Cottin sur la loi du divorce*, in « Revue italienne d’études françaises », [Online], n. 1, 2011. ISSN 2240-7456

## Արտաքին հղումներ
* 
*Introduction to Amélie Mansfield
*Cottin's life and works  (*ֆրանսերենով*)

Կատեգորիա:18-րդ դարի ֆրանսիացի գրողներ
Կատեգորիա:Ֆրանսիացի վիպասաններ
Արսեն Գրիգորյան (Ասո)

**Արսեն Ռոբերտի Գրիգորյան** (հայտնի է նաև որպես **Ասո**, ), հայ ժողովրդական երգերի մեկնաբան, Հայաստանի վաստակավոր արտիստ։

## Կենսագրություն
Արսեն Ռոբերտի Գրիգորյանը Ծնվել է 1974 թվականի հունվարի 22-ին, Երևանում։ 1991 թվականին ավարտել է Երևանի Խաչատուր Աբովյանի անվան թիվ 84 միջնակարգ դպրոցը: 1991-1994 թվականներին սովորել է Երևանի Ռոմանոս Մելիքյանի անվան երաժշտական ուսումնարանի օպերային երգեցողության բաժնում՝ Վլադիմիր Խաչատրյանի դասարանում: 1997-2002 թվականներին երաժշտական ուսումը շարունակել է Երևանի Կոմիտասի անվան պետական կոնսերվատորիայի Սվետլանա Կոլոսարյանի օպերային երգեցողության, 3-րդ կուրսից՝ Ռուբեն Մաթևոսյանի ժողովրդական երգեցողության դասարանում: 2004 թվականին ավարտել է նաև ասպիրանտուրան՝ Արզաս Ոսկանյանի ղեկավարությամբ: 2004 թվականից դասավանդում է Երևանի կոնսերվատորիայի ժողովրդական երգեցողության ամբիոնում: 2001 թվականին «Սայաթ-Նովա» ամենամյա մրցանակաբաշխության ժամանակ արժանացել է առաջին և «Տարվա ժողովրդական երգիչ» մրցանակին: 2008 և 2025 թվականներին մասնակցել է Հայաստանի հանրային հեռուստաընկերության «Երկու աստղ» երաժշտական նախագծին։ 2008 թվականի նոյեմբերին ստեղծել է «Երգող թվեր» մուլտֆիլմը։ Համերգային շրջագայություններով եղել է բազմաթիվ երկրներում՝ ԱՄՆ, Ռուսաստան, Եվրոպական երկրներ, Հեռավոր և Մերձավոր Արևելք, Հարավային Ամերիկա: Նկարահանել է վեց տեսահոլովակ:

## Ծանոթագրություններ

## Արտաքին հղումներ
* Արսեն Գրիգորյան - Zark Foundation

Կատեգորիա:1974 ծնունդներ
Կատեգորիա:Անձինք այբբենական կարգով
Կատեգորիա:Բեմական կեղծանուններ
Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայաստանի վաստակավոր արտիստներ
Կատեգորիա:Հայ երգիչներ
Պետրյուս Բորել

**Ժոզեֆ-Պիեռ Բորել դ'Հաուտերիվ**, հայտնի որպես **Պետրյուս Բորել** (, ), ֆրանսիացի ռոմանտիկ գրող։

## Պատմություն
Պետրjուս Բորելը ծնվել է 1809 թվականի հունիսի 26-ին Լիոնում․ երկաթագործի տասնչորս երեխաներից տասներկուերորդն է եղել: Փարիզում սովորել է ճարտարապետություն, բայց թողել է այն գրականության համար:

*Le Lycanthrope* («մարդագայլ») մականունով և Փարիզի բոհեմացիների շրջանակի կենտրոնը լինելով՝ Բորելն աչքի է ընկel իր անհեթեթ և տարօրինակ գրելաոճով՝ նախանշելով սյուրռեալիզմը։ Նրան երբեմն գերել է Մարսելին Դեսբուտենի չոր ասեղ տեխնիկան։

Պետրյուս Բորելը կոմերցիոն առումով հաջողակ չէր և ի վերջո նրա ընկեր Թեոֆիլ Գոթիեն նրան ուղղորդել է մի փոքր քաղաքացիական ծառայության պաշտոնի։ Բորելը համարվում է *անիծված պոտեներից* մեկը, ինչպես Ալոիզիուս Բերթրանը կամ Ալիս դը Շամբրիեն, և ասում են, որ նա ազդել է Բոդլերի և Բրետոնի վրա։

Պետրյուս Բորելը իռլանդացի գրաքննադատ Էնիդ Ստարկիի 1954 թվականի կենսագրության թեման էր, որը կոչվում էր «*Պետրյուս Բորել. Մարդագայլը»*: 1959 թվականին Թոմ Մորանը Թեոյի միջոցով թարգմանել է Բորելի 1833 թվականի *Champavert: Contes Immoraux («Յոթ դառը հեքիաթներ»)* աշխատությունը:

## Մահ
Պետրյուս Բորելը մահացել է Ֆրանսիական Ալժիրի Մոստագանեմ քաղաքում 1859 թվականի հուլիսի 14-ին։

## Ստեղծագործություններ
* *Rhapsodies* (Բանաստեղծություններ, 1832)
* *Champavert: Contes Immoraux* (Պատմվածքներ, 1833)
* *L'Obélisque de Louqsor* (1836)
* *Robinson Crusoe* (Թարգմանություն, 1836)
* *Comme quoi Napoléon n'a jamais existé* (1838)
* *Madame Putiphar* (Վեպ, 1839)
* *Le Trésor de la Caverne d'Arcueil* (վիպակ, 1927)

## Ծանոթագրություններ

## Արտաքին հղումներ
* 
* Text of selected Borel poems (in French)
* Text of Andreas Vesalius the Anatomist

Կատեգորիա:Գրողներ այբբենական կարգով
Կատեգորիա:Տղամարդ բանաստեղծներ
Կատեգորիա:Ֆրանսալեզու բանաստեղծներ
Կատեգորիա:Ֆրանսալեզու գրողներ
Կատեգորիա:Ֆրանսիացի բանաստեղծներ
Կատեգորիա:Ֆրանսիացի գրողներ
Չոու Ճու

**Չոու Ճու** (  ), հայտնի նաև որպես **Տիկին Չոու** և **Դուլին Նեյշի** () մականուններով, Մին դինաստիայի ժամանակաշրջանի չինացի նկարիչ, որ հայտնի է կերպարների նկարներով (ոչ թե բնանկարներով), այդ թվում՝ Գուանին աստվածուհու մի քանի պատկերներ։

## Կյանք
Չոու Ճուն ծնվել է Տայցան գավառում, Սուչժոու նահանգում։ Եղել է Մին դինաստիայի չորս մեծ վարպետներից մեկի՝ Ճու Յինի (1494? – 1552) դուստրը։ Նրա կյանքի մասին քիչ բան է հայտնի, և ենթադրվում է, որ նկարել սովորել է հորից։  Հնարավոր է, որ նա ամուսնացած է եղել Յոու Քյուի  հետ, որը նույնպես նկարիչ է, ում վրա, թեև որոշ գիտնականներ դա վիճարկել են, կնոջ հայրը մեծ ազդեցություն է ունեցել։  Իր կյանքի ավելի ուշ տարիներին Քյու Յինը ապրել է իր պատրոնի՝ հավաքորդ Սյան Յուանբիանի կալվածքում, և հնարավոր է, որ Քյու Զուն նույնպես ապրել է այնտեղ։ Հոր մահից հետո սերտ կապեր է պահպանել Սյան ընտանիքի հետ, և մեզ հասած գործերից առնվազն մեկը կրում է Սյան ընտանիքի կնիքը։

## Ստեղծագործություն

Չոու Ճուն ստեղծագործել է մոտ 1565–1585 թվականներին։ Նրան հանձնարարվել է նկարներ պատրաստել ծննդյան նվերների համար կամ լրացնել վայելչագրությունը։  Նա նաև պատվիրակվել է ստեղծել Վան Չունի «*Nymph of the Luo River*» պոեմի վայելչագրության համար նկարազարդումներ։ Վանի մեծ համբավ ունենալը վկայում է, որ Չոու Ճուի գործերը լավ ընդունելություն են գտել։

Մին դինաստիայի ավելի ուշ շրջանի մի գիտնական նրան անվանել է  *«Li Gonglin among women»։* Լի Գոնլին իր ժամանակի ամենահայտնի նկարիչներից էր։ Առանձնացել է իր յուրահատուկ վրձնահարվածներով և նրբագեղ գծագրությամբ։

Չոու Ճուի ամենահայտնի թեման Գուանյինն է՝ կարեկցանքի բոդհիսատվան, որը հատկապես գրավիչ էր կանանց համար։ Գուանյինի պատկերները բնութագրվել են որպես «առեղծվածային ու վեհ»։  Գուանյինի 24 դիմանկարները ներկայացված են ալբոմում, որը ուղեկցվում է տեքստային հատվածներով։  Նկարված են ոսկեգույն թանաքով սև թղթի վրա և ոգեշնչված՝ Դին Յունպենի (1547–1628) փայտափորագրության ալբոմից, որը հիմնված էր Լի Գոնլինի ձեռագիր ժապավենի վրա։ Նրա հայտնի ստեղծագործություններից մեկը՝  «Սպիտակազգեստ Գուանյինը», գտնվում է Թայպեյի Ազգային պալատական թանգարանի հավաքածուում։ Նա նաև նկարել է այլ կրոնական կերպարներ, օրինակ՝ «Դաոսական կին անմահը» նկարը, որը հնարավոր է պատկերում է Չանգ Էին։

Նրա ոչ կրոնական թեմաները հիմնականում զվարճացող կանայք են, որոնք ծիրանենիների տակ խաղում են սյանցի (չինական շախմատ), նվագում գուգցին, խաղում թութակների հետ կամ նստած են գրասեղանի մոտ։  Նկարել է նաև կանանց՝ «Կրկնակի Յոթի փառատոնը» նշելիս, որը նվիրված է Ջուլհակ աղջիկը՝ կանանց աշխատանքի հովանավոր ոգուն։

Չոու Ճուն համարվել է խիստ նուրբ նկարիչ և ազդեցություն է ունեցել Վեն Շուի վրա։

## Նկարներ

* *Nymph of the Luo River*
* *White Robed Guanyin*
* *Portraits of Guanyin*. Album of 26 leaves. Gold on black paper
* *Plum Blossoms and Peonies*. Fan painting
* *Inspired by a Tang Poet*

## Ծանոթագրություններ

Կատեգորիա:16-րդ դարի նկարիչներ
Կատեգորիա:Մին դինաստիայի նկարիչներ
Կատեգորիա:Նկարչուհիներ
Կատեգորիա:Չինացի նկարիչներ
Կատեգորիա:Չինացիներ
Կատեգորիա:Ստեղծագործական կեղծանուններ
Ձևափոխության ֆունկցիա

**Ձևափոխության ֆունկցիա** (կամ ինքնորոշման քարտեզ), մաթեմատիկայում ֆունկցիա, սովորաբար՝ որոշակի երկրաչափական հիմքով, որը X բազմությունը քարտեզագրում է իրեն, այսինքն՝ f: X → X: Օրինակներ են վեկտորային տարածությունների գծային ձևափոխությունները և երկրաչափական ձևափոխությունները, որոնք ներառում են պրոյեկտիվ ձևափոխություններ, աֆինական ձևափոխություններ և հատուկ աֆինական ձևափոխություններ, ինչպես ռոտացիաները, արտացոլումները և տեղափոխումները:

## Մասնակի ձևափոխություններ
Թեև «ձևափոխություն» տերմինը սովորաբար օգտագործվում է ցանկացած ֆունկցիայի համար, որը քարտեզագրում է իրեն, գոյություն ունի տերմինաբանական այլընտրանք, ըստ որի «ձևափոխություն» տերմինը վերապահված է միայն փոխմիարժեք համապատասխանությանը։

Երբ այս  իմաստով ձևափոխությունը ընդհանրացվում է մասնակի ֆունկցիաների համար, ապա այն կոչվում է **մասնակի ձևափոխություն**։ Մասնակի ձևափոխությունը ֆունկցիա է f:A→B, որտեղ A-ն և B-ն որոշակի բազմության X-ի ենթաբազմություններ են:

## Ծանոթագրություններ

Կատեգորիա:Աֆինական երկրաչափություն
Կատեգորիա:Բազմությունների տեսություն
Կատեգորիա:Գծային հանրահաշիվ
Կատեգորիա:Երկրաչափություն
Կատեգորիա:Մաթեմատիկական անալիզ
Կատեգորիա:Մաթեմատիկական տերմիններ
Կատեգորիա:Ֆունկցիա
Կատեգորիա:Ֆունկցիոնալ անալիզ
Երգը տխուր է հնչում

«**Երգը տխուր է հնչում**» (), ռեժիսոր Քրեյգ Բրյուերի ապագա ամերիկյան երաժշտական դրաման՝ իր իսկ սցենարով։ Ֆիլմը հիմնված է Գրեգ Կոխի

2008 թվականի համանուն վավերագրական ֆիլմի վրա։ Ֆիլմում գլխավոր դերերը խաղացել են Հյու Ջեքմանը, Քեյթ Հադսոնը, Մայքլ Իմպերիոլին, Ֆիշեր Սթիվենսը և Հադսոն Հիլբերտ Հենսլին։

## Սյուժե
Ֆիլմի սյուժեն հիմնված է իրական իրադարձությունների վրա և պատմում է Միլուոքիցի մի զույգ երաժիշտների մասին, ովքեր հանդես են գալիս «Կայծակ և ամպրոպ» կեղծանուններով և հայտնի են դարձել Նիլ Դայմոնդի երգերի իրենց շապիկներով:

## Դերերում

* Հյու Ջեքման՝ *Մայք Սարդին*
* Քեյթ Հադսոն՝ *Քլեր Սարդին*
* Մայքլ Իմպերիոլի
* Ֆիշեր Սթիվենս
* Ջիմ Բելուշի
* Էլլա Անդերսոն
* Քինգ Փրինցես
* Մուսթաֆա Շաքիր
* Հադսոն Հիլբերտ Հենսլի

## Արտադրություն
2024 թվականի հոկտեմբերին հայտնի դարձավ, որ Focus Features ստուդիան սկսել է աշխատել երաժշտական դրամատիկական ֆիլմի վրա, որը հիմնված է 2008 թվականի Song Sung Blue վավերագրական ֆիլմի վրա։ Քրեյգ Բրյուերը ֆիլմի սցենարի հեղինակն է, համապրոդյուսերն ու ռեժիսորը, իսկ Հյու Ջեքմանը,Քեյթ Հադսոնը, Մայքլ Իմպերիոլին, Ֆիշեր Սթիվենսը, Ջիմ Բելուշին, Էլլա Անդերսոնը, Արքա Արքայադուստրը, Մուստաֆա Շաքիրը և Հադսոն Հիլբերտ Հենսլին կազմում են հիմնական դերասանական կազմը:

Հիմնական նկարահանումները սկսվել են 2024 թվականի հոկտեմբերի 14-ին:

## Ծանոթգրություններ


Կատեգորիա:Արտադրությունում գտնվող ֆիլմեր
Կատեգորիա:Անգլերեն ֆիլմեր
Կատեգորիա:2020-ականների ամերիկյան ֆիլմեր
Կատեգորիա:Ֆիլմեր այբբենական կարգով
Կատեգորիա:2025 ֆիլմեր
Իրեն Հայմ

**Իրեն Ռոսվիթա Հայմ** (, ), լեզվաբան և իմաստաբանության առաջատար մասնագետ։ Նա աշխատել է Օսթինում` Տեխասի համալսարանում և Լոս Անջելեսում` Կալիֆորնիայի համալսարանում: Այնուհետև 1989 թվականին տեղափոխվել է Մասաչուսեթսի տեխնոլոգիական ինստիտուտ, որտեղ ներկայումս լեզվաբանության պատվավոր պրոֆեսոր է։ Ղեկավարել է նաև լեզվաբանության և փիլիսոփայության ամբիոնի լեզվաբանության հանձնաժողովը։

## Կենսագրություն
Հայմի ծնողները գերմանախոսներ են, ծնվել են Չեխոսլովակիայում  և Երկրորդ համաշխարհային պատերազմից հետո արտագաղթել են Գերմանիա։ Նա դպրոցն ավարտել է Մյունխենում, այնուհետև կրթությունը շարունակել է Կոստանցի համալսարանում և Մյունխենի Լյուդվիգ Մաքսիմիլիան համալսարանում։ Վերջինս ավարտել է 1978 թվականին և ստացել է լեզվաբանության և փիլիսոփայության մագիստրոսի աստիճան, իսկ որպես երկրորդական մասնագիտություն ընտրել է մաթեմատիկան։ Հետագայում սովորել է Էմըրսթում՝ Մասաչուսեթսի համալսարանում, որտեղ 1982 թվականին պաշտպանել է իր դոկտորական ատենախոսությունը։

Կարճաժամկետ հետդոկտորական պաշտոններ է զբաղեցրել Սթենֆորդի համալսարանում, Մասաչուսեթսի տեխնոլոգիական ինստիտուտում (*MIT*), Օսթինի Տեխասի համալսարանում (1983-1987) և Լոս Անջելեսի Կալիֆորնիայի համալսարանում (*UCLA*)։

## Հետազոտություն
Հայմի «Որոշյալ և անորոշ բառաձևերի իմաստաբանությունը»** թեմայով 1982 թվականի դոկտորական ատենախոսությունը համարվել է դասական թեմա և ձևական իմաստաբանության կարևորագույն փուլերից մեկը։ Աշխատության երկրորդ գլխում նա պնդում է (հիմնվելով փիլիսոփա Դեյվիդ Լյուիսի գաղափարի վրա), որ անորոշ գոյականները, ինչպիսին է կատուն «Եթե կատուն Աթենքում չէ, ապա նա Հռոդոսում է» նախադասության մեջ, ոչ թե քվանտորներ են, այլ ազատ փոփոխականներ, որոնք կապված են նախադասության մեջ տեղադրված էքզիստենցիալ օպերատորի հետ՝ իմաստային գործողության միջոցով, որը նա անվանել է էքզիստենցիալ փակում: Իր աշխատանքի երրորդ գլխում նա մշակել է անորոշությունների կոմպոզիցիոն-դինամիկ տեսություն։ Այս աշխատանքը, Հանս Կամպի «ճշմարտության տեսությունը և իմաստային ներկայացուցչությունը» 1981) մոտավորապես նույն տիպի աշխատանքի հետ մեկտեղ, դարձել է հիմնարար աշխատանք դինամիկ իմաստաբանության ազդեցիկ ավանդույթի մեջ և առաջին կոմպոզիցիոն դինամիկ հատվածը:

Նա Անգելիկա Կրացերի հետ համահեղինակել է *«*Սերնդային քերականության իմաստաբանություն*»* դասագիրքը, որը մեծ ազդեցություն է ունեցել ձևական սեմանտիկայի ոլորտում։ Հայմը նաև Կրացերի հետ հիմնադրել է *Natural Language Semantics* գիտական ամսագիրը և եղել է դրա առաջին համախմբագիրը։

## Մրցանակներ
2010 թվականին իրեն Հայմը արժանացել է Կոնստանցի համալսարանի Ցուկունֆտսկոլլեգ ավագ կրթաթոշակի։

2012 թվականին դարձել է Ամերիկյան Լեզվաբանության ընկերության (*Linguistic Society of America*) անդամ։

2014 թվականին Հայմը դարձել է Իմաստաբանության արհեստի և արվեստի մրցանակի դափնեկիր։

2024 թվականին Հանս Կամպի հետ արժանացել է *Rolf Schock-*ի մրցանակին։

## Ծանոթագրություններ

## Արտաքին հղումներ
*  Heim's MIT faculty page

 
Կատեգորիա:20-րդ դարի ծնունդներ
Կատեգորիա:Ամերիկացի լեզվաբաններ
Կատեգորիա:Կին լեզվաբաններ
Հանճարը (ֆիլմ, 2025)

«**Հանճարը**» (), ապագա գեղարվեստական ֆիլմը, որի ռեժիսորն է Քելլի Ռեյհարդը: Գլխավոր դերերում հանդես են գալիս Ջոշ Օ'Քոնորը և Ալանա Հայիմը։

## Սյուժե
Ֆիլմի գործողությունները ծավալվում են Վիետնամի պատերազմի ժամանակ։ Ջեյմս Մունին կազմակերպում է հանդուգն կողոպուտ:

## Դերերում

* Ջոշ Օ'Քոնոր՝ *Ջեյմս Մունի*
* Ալանա Հայիմ

## Արտադրություն
Ֆիլմի ռեժիսորն ու սցենարի հեղինակը Քելի Ռայխարդտն է։  Ֆիլմի գլխավոր դերերը ստանձնել են Ջոշ Օ'Քոնորը և Ալանա Հայիմը: 2024 թվականի նոյեմբերի 13-ին դերասանական կազմին միացան Հոուփ Դևիսը, Բիլ Քեմփը, Գաբի Հոֆմանը, Ամանդա Փլամերը, Իլայ Գելբը, Քոուլ Դոմանը, Ջավիոն Ալենը, Մեթյու մահերը և Ռենցի Ֆելինը:

Նկարահանումները տեղի է ունեցել Օհայոյում 2024 թվականի հոկտեմբերի 14-ից նոյեմբերի 22-ը:

## Ծանոթագրություններ


Կատեգորիա:Արտադրությունում գտնվող ֆիլմեր
Կատեգորիա:Ամերիկյան դրամա ֆիլմեր
Կատեգորիա:Անգլերեն ֆիլմեր
Կատեգորիա:2025 ֆիլմեր
Կատեգորիա:Ֆիլմեր այբբենական կարգով
Կեղտոտ խաղ (ֆիլմ, 2025)

«**Կեղտոտ խաղ**» (), ապագա գեղարվեստական ֆիլմը, որի ռեժիսորն է Շեյն Բլեքը: Ֆիլմում գլխավոր դերերը խաղացել են Մարկ Ուոլբերգը ևԼաքիթ Ստենֆիլդը։  Սյուժեի հիմքում Դոնալդ Ուեսթլեյքի «Պարկեր» վեպն է։

## Սյուժե
Փարկերին՝ պրոֆեսիոնալ գողին, կրկին անգամ խափում են և թողնում մահամեձ վիճակում: Վրեժխնդրության նրա ծարավը, սակայն, տանում է նրան դեպի իր կարիերայի ամենամեծ կողոպուտը: Իր զուգընկերոջ՝ Գրոֆիլդ անունով դերասանի և ստահակի օգնությամբ, նա ստիպված կլինի գերազանցել հարավամերիկյան դիկտատորին, նյույորքյան մաֆիայի և աշխարհի ամենահարուստ մարդուն, եթե հույս ունի ողջ մնալ:

## Դերերում
* Մարկ Ուոլբերգ՝ *Փարկեր*
* Լաքիթ Ստենֆիլդ
* Ռոզա Սալազար
* Դերմոտ Մալրունի
* Թոնի Շալհուբ
* Քիգան-Մայքլ Քին
* Նեթ Ուոլֆ
* Չաքվուդի Իվուջի
* Թոմաս Ջեյն

## Արտադրություն
Ֆիլմի աշխատանքի մեկնարկի մասին հայտնի դարձավ 2022 թվականին։ Գլխավոր դերը պետք է կատարեր Ռոբերտ Դաունի Կրտսերը: 2024 թվականի հունվարին Մարկ Ուոլբերգը ստանձնեց գլխավոր դերը։ Սյուժեն հիմնված է Դոնալդ Ուեսթլեյքի Փարքերի վեպերի շարքի վրա։ 2024 թվականի հունվարին ֆիլմի դերասանական կազմում ընդգրկվեցին նաև Ռոզա Սալազարը և Լաքիթ Ստենֆիլդը: Փետրվարին դերասանական կազմին միացան Դերմոտ Մալրոնին և Թոնի Շալհուբը: Մարտին դերասանական կազմին միացան Քիգան-Մայքլ Քին, Նեթ Ուոլֆը, Չուկվուդի Իվուջին և Թոմաս Ջեյնը՝ չբացահայտված դերերում:

## Ծանոթագրություններշ


Կատեգորիա:2025 ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան քրեական թրիլեր ֆիլմեր
Կատեգորիա:Ամերիկյան քրեական ֆիլմեր
Կատեգորիա:Անգլերեն ֆիլմեր
Կատեգորիա:Ավստրալիայում նկարահանված ֆիլմեր
Կատեգորիա:Արտադրությունում գտնվող ֆիլմեր
Կատեգորիա:Սիդնեյում նկարահանված ֆիլմեր
Կատեգորիա:Ֆիլմեր այբբենական կարգով
Վահագն Վիշապաքաղ արձան (Իջևան)

**Վահագն Վիշապաքաղ արձան**, հայկական դիցաբանության ռազմի, հաղթանակի և ամպրոպի աստված Վահագն Վիշապաքաղի արձանը գտնվում է Հայաստանի Տավուշի մարզի Իջևան քաղաքում։ Հուշարձանի հեղինակն է՝ քանդակագործ Արմեն Դավթյանը։ Հուշարձանն ընդգրկված է Իջևանի պատմության և մշակույթի անշարժ հուշարձանների ցանկում։

## Ընդհանուր տեղեկություններ
Վահագն Վիշապաքաղի արձանը ստեղծվել է 1986 թվականին։ Պատվանդանի հետ միասին հսայական արձան է։ Քանդակված հսկան՝ Վահագնը արդեն հնազանդեցրել է վիշապին ու հպարտ հայացքը հառել է հորիզոնին: Վահագնի մազերը մետաղալարից են և ծաղկեպսակ են հիշեցնում: Իջևանի միջազգային սիմպոզիումի գործերից է։ Հուշարձանը տեղադրված է Իջևանի Անկախության փողոցի սկզբնամասում, Ազատամարտիկներ հրապարակում։ Քանդակագործ՝ Արմեն Դավթյան։

## Հուշարձանի վնասում (2014)
2014 թվականի հոկտեմբերի 16-ին անհայտ անձը կամ անձինք Վահագն Վիշապաքաղի արձանի գլխին սպիտակ փրփուր են քսել, կարմիր ներկ լցրել ձախ կրծքին, սպիտակ փրփուր և կապույտ ներկ՝ աչքերի տակ: Այս կապակցությամբ Իջևանի քաղաքապետ Վարդան Ղալումյանը հոկտեմբերի 28-ին գրություն է ուղարկել ոստիկանության Իջևանի բաժնի պետ Կարեն Հակոբյանին: Ի պատասխան այդ գրության, Կարեն Հակոբյանը հայտնել է, որ «հուշարձանին էական վնաս չի պատճառվել»:

Նմանատիպ վանդալիզմ եղել է նաև 1999-2000 թվականներին:

## Ծանոթագրություններ

Կատեգորիա:Իջևանի հուշարձաններ